Source: https://dzp.dashofer.sk/onb/33/komentar-k-zdp-30a-ulava-na-dani-pre-prijemcov-investicnej-pomoci-uniqueidmRRWSbk196FPkyDafLfWAE1d2WUUfDAbhCKOOxBuxkGAjsCYwCeMCaS6RlTMtaaw/?uri_view_type=35
Timestamp: 2020-05-27 14:39:10+00:00
Document Index: 16470465

Matched Legal Cases: ['§ 30', '§ 30', '§ 30', '§ 30', '§ 2', '§ 30', '§ 6', '§ 22', '§ 22', '§ 20', '§ 18', '§ 30', '§ 30', '§ 30']

Komentár k ZDP § 30a Úľava na dani pre príjemcov investičnej pomoci | Komentár k zákonu o dani z príjmov pre právnické aj fyzické osoby
1.5.23 Komentár k ZDP § 30a Úľava na dani pre príjemcov investičnej pomoci
(2) Daňovník si môže uplatniť nárok na úľavu na dani do výšky dane pripadajúcej na pomernú časť základu dane. Pomerná časť základu dane sa vypočíta tak, že základ dane sa vynásobí koeficientom 0,5 a percentuálnym vyjadrením úhrnnej výšky oprávnených nákladov120b)vynaložených po podaní žiadosti o investičnú pomoc podľa osobitného predpisu120a) do konca príslušného zdaňovacieho obdobia, za ktoré sa uplatňuje nárok na úľavu na dani k celkovej výške oprávnených nákladov,120b) na ktoré bola investičná pomoc poskytnutá podľa osobitného predpisu.120a) Výška úľavy na dani nesmie presiahnuť 20 % hodnoty celkovej schválenej investičnej pomoci vo forme úľavy na dani podľa osobitného predpisu.120a)
(12) Ak bolo daňovníkovi počas uplatňovania úľavy na dani vydané nové rozhodnutie o poskytnutí investičnej pomoci podľa osobitného predpisu120a) obsahujúce úľavu na dani, doba uplatňovania úľavy na dani na základe tohto nového rozhodnutia sa skracuje o dobu, počas ktorej daňovník uplatňuje úľavu na dani na základe skôr vydaného rozhodnutia.
V § 30a ZDP je zavedený ďalší typ daňového zvýhodnenia, iný ako napr. vyňatie určitého príjmu z predmetu dane alebo oslobodenie určitého príjmu od dane, a síce úľava na dani. Úľavu na dani podľa § 30a ZDP môže využiť len ten daňovník, ktorý je príjemcom investičnej pomoci vo forme úľavy na dani z príjmov podľa zákona č. 57/2018 Z. z. o regionálnej investičnej pomoci (ďalej len „zákon o regionálnej investičnej pomoci”). Zákon o regionálnej investičnej pomoci nahradil s účinnosťou od 1. apríla 2018 dovtedy platný zákon č. 561/2007 Z. z. o investičnej pomoci a o zmene a doplnení niektorých zákonov (platný do 31. marca 2018). Zo zrušenia tohto zákona č. 561/2007 Z. z. vyplýva, že nový zákon o regionálnej investičnej pomoci sa vzťahuje na konania o investičnej pomoci začaté od 1. apríla 2018. Konania začaté a neukončené do 31. marca 2018 sa dokončia podľa dovtedy platného zákona č. 561/2007 Z. z. Zákon o regionálnej investičnej pomoci určuje, že investičná pomoc, ako jedna z foriem štátnej pomoci, sa poskytuje na realizáciu investičného zámeru v priemyselnej výrobe, technologickom centre alebo centre podnikových služieb. Formy investičnej pomoci vymedzuje § 2 ods. 2 zákona č. 561/2007 Z. z. zákona o regionálnej investičnej pomoci, keď túto možno poskytnúť ako:
dotáciu na dlhodobý hmotný majetok a dlhodobý nehmotný majetok,
úľavu na dani z príjmov podľa § 30a ZDP,
príspevok na vytvorené nové pracovné miesta podľa zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov,
prevod nehnuteľného majetku alebo nájmu nehnuteľného majetku za hodnotu nižšiu, ako je hodnota nehnuteľného majetku alebo hodnota nájmu nehnuteľného majetku stanovená znaleckým posudkom
Ods. 1 stanovuje, že úľavu na dani môže využiť len ten daňovník, ktorému bolo vydané rozhodnutie o poskytnutí investičnej pomoci, ktoré obsahuje práve tento typ investičnej pomoci – úľavu na dani podľa ZDP. Nárok na úľavu na dani si môže uplatniť daňovník, ak:
- mu bolo vydané rozhodnutie o poskytnutí investičnej pomoci a súčasne
- spĺňa:
podmienky podľa zákona o regionálnej investičnej pomoci a
osobitné podmienky podľa ods. 3.
V ods. 2 a 5 je špecifikovaná výšky úľavy na dani, a to do výšky dane pripadajúcej na pomernú časť základu dane a ďalšie limity. Prijatím zákona o regionálnej investičnej pomoci prišlo k zmene vo výpočte pomernej časti základu dane (PČZD), keď sa už nezohľadňuje výška vlastného imania daňovníka, a teda potenciálnych vlastných zdrojov na financovanie investičného zámeru, ale PČZD sa vypočíta ako súčin násobku základu dane (ZD), koeficienta 0,5 a percentuálnym vyjadrením úhrnnej výšky oprávnených nákladov (ON) vynaložených po podaní žiadosti o investičnú pomoci (IP) podľa zákona o regionálnej investičnej pomoci do konca príslušného zdaňovacieho obdobia (ZO), za ktoré sa uplatňuje nárok na úľavu na dani k celkovej výške oprávnených nákladov, na ktoré bola investičná pomoc poskytnutá. PČZD sa teda vypočíta, ako:
∑ON od podania žiadosti o IP do konca ZO
PČZD = ZD x 0,5 x --------------------------------------------------------------
celková výška ON, na ktoré bola IP poskytnutá
Oprávnenými nákladmi sú náklady vynaložené v priamej súvislosti s realizáciou investičného zámeru a ich presnú obsahovú náplň vymedzuje § 6 zákona o regionálnej investičnej pomoci. Znamená to, že pri tomto pojme oprávnené náklady sa ZDP priamo odvoláva na tento osobitný predpis.
V ods. 2 je, na rozdiel od spôsobu výpočtu platného do 31. marca 2017 podľa zrušeného zákona č. 561/2007 Z. z., stanovený limit ročnej výšky úľavy na dani, keď táto nesmie presiahnuť 20 % hodnoty celkovej schválenej investičnej pomoci vo forme úľavy na dani. Následne je výška úľavy na dani, uplatňovaná v príslušnom zdaňovacom období, zistená ako násobok PČZD a platnej sadzby dane, teda:
úľava na dani = PČZD x platnej sadzby dane; max. 20 % schválenej úľavy na dani.
Podľa ods. 5 možno nárok na úľavu na dani uplatniť maximálne (najviac) do výšky, ktorá v priebehu zdaňovacích období, za ktoré sa uplatňuje úľava na dani, v úhrne nepresiahne hodnotu uvedenú v rozhodnutí o poskytnutí investičnej pomoci vydanom podľa zákona o regionálnej investičnej pomoci. Obdobie uplatňovania úľavy na dani je vymedzené v ods. 4.
Podľa ods. 3 nárok na uplatnenie úľavy na dani možno uplatniť len po splnení osobitných podmienok, keď daňovník:
- počas zdaňovacích období uplatňovania úľavy na dani využije všetky ustanovenia ZDP, podľa ktorých sa znižuje základ dane a na ktorých uplatnenie má daňovník nárok, a to najmä uplatnenie:
odpisov podľa § 22 až 29 ZDP bez možnosti prerušenia odpisovania HM podľa § 22 ods. 9,
opravných položiek a rezerv podľa § 20 ZDP,
- počas zdaňovacích období uplatňovania úľavy na dani odpočíta od základu dane daňovú stratu alebo jej časť, a to vo výške základu dane, pričom ak je základ dane vyšší ako výška daňovej straty, o ktorú v predchádzajúcich zdaňovacích obdobiach neznižoval základ dane, zníži sa základ dane o výšku tejto straty,
- si nemôže uplatniť úľavu na dani podľa ods. 4 pri zrušení bez likvidácie, pri vstupe do likvidácie, pri vyhlásení konkurzu alebo pri zrušení alebo pozastavení podnikateľskej činnosti,
- je povinný pri vyčíslení základu dane vo vzájomnom obchodnom vzťahu so závislou osobou postupovať podľa § 18 ZDP a dodržiavať princíp nezávislého vzťahu.
Príklad – výpočet úľavy na dani v jednotlivých zdaňovacích obdobiach na základe rozhodnutia vydaného po 1. apríli 2018
Daňovníkovi bolo v roku 2019 vydané rozhodnutie o poskytnutí investičnej pomoci, ktoré obsahuje aj investičnú pomoc vo forme úľavy na dani z príjmov vo výške 270 000 eur. Podľa investičného zámeru plánuje daňovník preinvestovať po podaní žiadosti o poskytnutie investičnej pomoci celkové oprávnené náklady na nákup hmotného a nehmotného majetku vo výške 6 000 000 eur. Priebeh vynakladania oprávnených nákladov a výška vykázaného základu dane v jednotlivých zdaňovacích obdobiach sú nasledovné:
ZO Oprávnené náklady Základ dane / Daňová strata
2019 700 000 -200 000
2020 1 450 000 +180 000
2021 1 950 000 +330 000
2022 1 000 000 +480 000
2023 900 000 +600 000
2024 - +510 000
2025 - +390 000
2026 - +460 000
Legenda: ZO – zdaňovacie obdobie, (+) základ dane, (-) daňová strata, ZO 2020 – základ dane po odpočet daňovej straty za ZO 2019 (podmienka podľa ods. 3 písm. b)
ZO Kumulatív ON ZD / DS KoeficientON PČZD
2019 700 000 -200 000 - -
2020 700 000 + 1 700 000 = 2 400 000 +180 000 0,40 36 000
2021 2 400 000 + 1 800 000 = 4 200 000 +330 000 0,70 115 500
2022 4 200 000 + 900 000 = 5 100 000 +480 000 0,85 204 000
2023 5 100 000 + 900 000 = 6 000 000 +600 000 1,00 300 000
2024 600 000 +510 000 1,00 255 000
2025 600 000 +390 000 1,00 195 000
2026 600 000 +460 000 1,00 230 000
ZO Základ dane Daň(21 %) PČZD Úľava na dani (§ 30a)
Vypočítaná Uplatnená
2019 -200 000 - - - -
2020 +180 000 37 800 36 000 7 560 7 560
2021 +330 000 69 300 115 500 24 255 24 255
2022 +480 000 100 800 204 000 42 840 42 840
2023 +600 000 126 000 300 000 63 000 60 000
2024 +510 000 107 100 255 000 53 550 53 550
2025 +390 000 81 900 195 000 40 950 40 950
2026 +460 000 96 600 230 000 48 300 48 300
Spolu - 619 500 - 280 455 40 845
Legenda: Uplatnená úľava na dani môže byť max. do hodnoty 20 % hodnoty celkovej schválenej investičnej pomoci vo forme úľavy na dani, t. j. do hodnoty 60 000 eur (§ 30a ods. 2 ZDP)
ZO Daň pred uplatnením úľavy na dani Uplatnená úľava na dani Daň po úľave na dani
2020 37 800 7 560 30 240
2021 69 300 24 255 45 045
2022 100 800 42 840 57 960
2023 126 000 60 000 66 000
2024 107 100 53 550 53 550
2025 81 900 40 950 40 950
2026 96 600 40 845 55 755
Spolu 619 500 270 000 349 500
Vidíme, že daňovník nezačala uplatňovať úľavu na dani počnúc zdaňovacím obdobím, v ktorom jej bolo vydané rozhodnutie o poskytnutí investičnej pomoci, nakoľko vykázala daňovú stratu. Preto mohla začať s uplatňovaním až počnú nasledujúcim zdaňovacím obdobím 2020, nakoľko po povinnom odpočte daňovej straty v súlade s § 30 ods. 3 písm. b) ZDP vykázala základ dane. Pri výpočte koeficientu ON sa vychádza z pomeru ON vynaložených od podania žiadosti o poskytnutie investičnej pomoci a výšky ON, na ktoré bola poskytnutá…